Posted by: weet nie meer nie | 2007/03/26
Ek was op Anti-depresante - Venlor en het natuurlik ook gewig aangesit. Dankie tog ek nou van die pille af! Maar sukkel om van die gewig ontsla te raak. Ek is nou al meer as 2 weke van die medikasie af. Daar is vir my genoem dat die medikasie my metabolisme verstadig het. Tans kry ek oefening in, eet baie gesond, probeer die low GI & GL diet volg, maar niks wil gebeur nie. Hoe lank kan dit neem voordat alles tot normaal terug keer, asook wat kan ek nog doen? Ek desperaat!
Beste Weet Nie Meer Nie
Dit gaan baie langer as 2 weke vat voordat jou metabolisme begin reageer op die gesonde dieet en die oefening. Jy het moontlik die antidepressant vir maande geneem, en dit vat tyd vir mens se liggaam om weer aan die gang te kom. Aërobiese oefening is steeds een van die heel beste maniere om jou metabolisme te stimuleer, en mens behoort tot 90 minute se oefening per dag te doen (dit is die nuutste aanbeveling as mens wil gewig verloor). Kyk ook dat jou vetinname laer is as in die verlede want jy kan baie energie spaar deur net jou vetinname in te kort.